Is-Sitt Pitazz – Noti 237-240 (għal paragrafi 1611-1620) Dun Theodore Czaputa kien il-konfessur tan-novizzjat. Xi wħud mis-sorijiet professi wkoll kienu jqerru għandu. Id-direttur spiritwali tal-Qaddisa kien Patri Andrasz. Swor Fawstina qagħdet attenta li tagħmel din id-distinzjoni. Swor Tarcisia – Casimira Piotrowicz. Hija twieldet fl-1891, daħlet soru mal-Kongregazzjoni fl-1912. Għal ftit żmien hija kienet infermiera fid-dar ta' Krakovja. Aktarx Swor Amelia, li kienet ħabiba tal-qalb ta' Swor Fawstina. Swor Amelia – Stanislava Socha twieldet fil-15 ta' Mejju 1911. Hija daħlet soru mal-Kongregazzjoni fl-1930. It-tobba mill-ewwel indunaw li kienet qiegħda ssofri minn tuberkolożi fl-għadam ta' idejha. Swor Amelia kienet tibża' li kienet ser tkun ta' piż fuq il-Kongregazzjoni u talbet lil Swor Fawstina titlob għaliha sabiex ma ddumx ma tmut. Swor Fawstina wegħditha li, fi żmien sena wara mewtha, Swor Amelia wkoll kienet ser tmut. U hekk ġara, għax Swor Amelia mietet fl-4 ta' Ottubru 1939. Il-Karnival – żmien ta' xalar u briju qabel żmien ir-Randan.
Noti tad-Djarju ta' Santa Fawstina Kowalska (Noti 237-240) għal par. 1611-1620